På mandag klokken 15.55 bliver Aalborg Universitets satellit AAUSAT5 sendt i kredsløb om jorden fra Den Internationale Rumstation ISS. Aalborg Universitet har ventet på udsendelsen, som ikke gik helt efter planen. Satellitten fra Aalborg Universitet blev sendt til ISS den 19. august i år med en japansk raket. Det var meningen at Danmarks første astronaut Andreas Mogenssen skulle sende AAU-satellitten i kredsløb, men planerne blev ændret. Det bliver altså ikke danske hænder, der sender satellitten ud i rummet. Til gengæld besøger Andreas Mogensen og et team fra Den Europæiske Rumorganisation ESA Aalborg for at følge begivenheden på mandag. Satellitten skal morse vigtige helbredsoplysninger om temperatur og batterispænding.

Referat:
Aalborg Universitets satellit AAUSAT5 bliver på mandag sendt i kredsløb om jorden.